Fisker vil sælge Ocean-lagerbiler for 14.000 dollars

Fisker har bedt en konkursdommer, der fører tilsyn med rekonstruktionen af selskabet, om at godkende salget af mere end tre tusinde Fisker Ocean for omkring 14.000 dollars pr. bil. Kunden er et leasingselskab, skriver Automotive News, og bilerne kostede tidligere op til 70.000 dollars.

Giver dommeren lov til handlen, vil den indbringe Fisker 46,25 milllioner dollars, svarende til knapt 320 millioner kroner. Penge, der vil lune i firmaets slunkne pengekasse.

Kunden er leasingselskabet American Lease, der allerede to uger inden Fisker søgte om rekonstruktion indvilgede i at købe 2.100 Fisker Ocean. Senere blev ordren øget til alle de 3.321 Oceans, der stod på lager og var klar til salg.

Henrik Fisker søgte om rekonstruktion af selskabet den 17. juni via den såkaldte Kapitel 11-procedure. Allerede i marts måned advarede han om, at selskabet var ved at løbe tør for midler, men forsøg på at indgå aftaler med andre bilproducenter, for at redde selskabet, slog fejl.

Læs mere om Henrik Fiskers problemer:

Youtuber anklages for at være årsag til Fisker konkurs (21.06.2024).

Fisker indgiver konkursbegæring (18.06.2024).

Eventyret ser ud til at være slut for Fisker (22.04.2024).

Fisker leverede biler uden betaling (09.04.2024).

Fisker Ocean brandudsalg er nået til Danmark (05.04.2024).

Dumper prisen på Fisker Ocean med 40 procent (28.03.2024).

Fiskers redningsplan falder fra hinanden (26.03.2024).

Fisker indstiller produktionen af elbiler (19.03.2024).

Henrik Fisker svarer på nye konkursrygter (15. marts 2024).

Fisker på randen af lukning (02.03.2024).

Fisker Ocean undersøges for bremsefejl (18.01.2024).

Fisker vil sælge Ocean-lagerbiler for 14.000 dollars